|  |
| --- |
| **Fjæreplytt** |
| Fjæreplytt Foto: Andreas TrepteFjæreplytt Foto: Andreas Trepte |
|
| **Utbreiing og status** |
| **Status i verda:** LC Livskraftig**Status i Noreg:** LC LivskraftigKartet viser utbreiinga til fjæreplytt. Fuglen hekkar i gule område, overvintrar i blå og held til i grøne område heile året. Kartet viser utbreiinga til fjæreplytt. Fuglen hekkar i gule område, overvintrar i blå og held til i grøne område heile året. |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Vade-, måse- og alkefuglar Charadriiformes |
| **Familie:** | Snipefamilien Scolopacidae |
| **Slekt:** | *Calidris* |
| **Art:** | **Fjæreplytt** *C. maritima* |
|
| **Vitskapleg namn** |
| ***Calidris maritima***Brünnich, 1764 |

**Fjæreplytt** eller **fjøreplytt** (*Calidris maritima*) er ein fugl i snipefamilien som held til i kystområde på den nordlege halvkula, i Europa, Asia og Russland.

Skildring
---------

Hannfuglen og hoa er like store, omtrent 22 cm. Han er mellom myrsnipa og polarsnipa i storleik. Fuglen er tettbygd og kortbeint. Vinter- og sommardrakta er omtrent like. Han er mørkegrå og brun over heile kroppen, bortsett frå buken, som er kvit. Føtene er gule. Fjæreplytten har eit langt, litt bøygd nebb som er mørkebrunt, men gult ved rota. Fuglen har ein mørk flekk ved auget, og ein tilsvarande større flekk ved øyret. Han kan skiljast frå myrsnipa ved at han ikkje har ein svart bukflekk. 

Fjæreplytten er også svært lite sky. Han er mest talrik i Nord-Noreg. Fuglen liker seg i vegetasjonsfattige område i låglandet, helst ved vatn.

Formeiring
----------

Fjæreplyttegg
Fjæreplytt hekker på tundra, på ulike stader i Canada, Nordvest-Europa og på Grønland. Fuglen lager reiret i ei grop fylt med tørre blad og liknande. Hoa legg 3 eller 4 grøne eller lysebrune egg med brune flekkar i juni, og både hannfuglen og hofuglen rugar i til saman ca. 21 dagar. Ungane kan fly 3 veker gamle.

Levevis
-------

Fjæreplytt i fjæra i North Carolina.
Fjæreplytt et insekt og smådyr, men òg vegetabilsk føde. Fuglane lever som regel i små flokkar, gjerne i lag med steinvendarar.

Om vinteren trekker mange fuglar sørover frå hekkestadene til isfrie område langs atlanterhavskysten. Dei dreg sjeldan lengre sør enn North Carolina i USA eller Nord-Portugal i Europa. Dei fleste fuglane i Noreg overvintrar, men nokre trekker sørover til andre nordsjøkystar. 

| Namn på ulike språk |
| --- |
| Fjæreplytt, fjørepist, fjæreplytt, fjærepist |
| Svensk | Skärsnäppa |
| Dansk | Sortgrå ryle |
| Engelsk | Purple Sandpiper |
| Tysk | Meerstrandläufer |
| Fransk | Bécasseau violet |
| Spansk | Correlimos oscuro |
| Russisk | Morskoj pesotsjnik (Морской песочник) |

Kjelder
-------

Referansar

1. ↑  Stokke BG, Dale S, Jacobsen K-O, Lislevand T, Solvang R og Strøm H (24. november 2021). «Fugler: Vurdering av fjæreplytt Calidris maritima for Norge. Norsk rødliste for arter 2021.». Artsdatabanken. Henta 13. mars 2022.  CS1 maint: Multiple names: authors list (link)
2. ↑  «Artsdatabankens artsopplysningar». Artsdatabanken. 13. mars 2022. Henta 13. mars 2022.

Bakgrunnsstoff
--------------

 Wikimedia Commons har multimedia som gjeld: **Fjæreplytt**

* Norsk ornitologisk forening